**Certificazion linguistiche**

**de Lenghe Furlane**

**Simulazion de prove**

**Nivel B**

Al corispuint al nivel B1 dal Cuadri comun european di riferiment pes lenghis

Espression orâl

|  |  |
| --- | --- |
| Espression orâl | **Nivel** **B** |

**Informazions su la prove**

Inte prove di espression orâl si aciertin e si valutin la abilitât comunicative e la paronance de lenghe fevelade. I candidâts a àn di dimostrâ chês capacitâts cuntun colocui sul argoment gjavât fûr a sorte dai stes candidâts fra chei individuâts de comission.

La gridele chi sot e furnìs altris dâts utii:

|  |  |
| --- | --- |
| **Durade massime de prove** | 20 minûts |
| **Minim dai ponts** | 15 |
| **Massim dai ponts** | 25 |

Te pagjine seguitive si ripuarte cualchi esempli di prove. Te prove di certificazion, il candidât al varà di disvilupâ dome un argoment.

|  |  |
| --- | --- |
| Espression orâl | **Nivel** **B** |

1. **Lavôr**

Ce lavôr fasistu, e indulà? Ce âstu studiât par fâ chest lavôr? Isal ce che tu volevis o ti plasaressial fâ alc altri? Ce ti daial plui sodisfazion e ce isal invezit mancul stimolant? Ce conseis i daressistu a un zovin che al tache a fâ il to lavôr?

1. **Viazâ**

Cuâl isal il lûc che tu âs cognossût viazant e che ti à plui maraveât? Parcè? Ce diferencis âstu notât cul puest là che tu sês a stâ tu? Ce cjaparessistu sù di chê realtât par puartâlu ca di nô? E ce invezit puartaressistu là de nestre realtât?

1. **Cusinâ**

Par solit, a cjase tô cusinistu tu o cualchidun altri? Cuant che cualchidun al cusine par te, cun cuâl mangjâ ti fasial plui content/e? Se tu cusinis tu, cuale pitance ti vegnie miôr e cuale no rivistu propit a fâ? Cuâl isal il plat o l’aliment no locâl che ti plâs di plui e parcè? Ce no rivaressistu mai a mangjâ e parcè? Se tu âs di gustâ di buride, par vie che tu sês a vore o a scuele, ce âstu miôr mangjâ e cemût ti organizistu?