**Certificazion linguistiche**

**de Lenghe Furlane**

**Simulazion de prove**

**Nivel B**

Al corispuint al nivel B1 dal Cuadri comun european di riferiment pes lenghis

Comprension scrite

|  |  |
| --- | --- |
| Comprension scrite | **Nivel** **B** |

**Informazions su la prove**

Inte prove di comprension scrite i candidâts a varan di rispuindi in forme scrite a une serie di domandis formuladis par furlan, su plui argoments.

La gridele chi sot e furnìs altris dâts utii:

|  |  |
| --- | --- |
| **Durade massime de prove** | 40 minûts |
| **Minim dai ponts** | 15 |
| **Massim dai ponts** | 25 |

Tes pagjinis seguitivis si ripuarte un esempli di prove.

|  |  |
| --- | --- |
| Comprension scrite | **Nivel** **B** |

**1. Lei chest test e segne la rispueste juste.**

**I valôrs des Olimpiadis**

Lis Olimpiadis a son un grant event sportîf che al clame dongje atletis di dut il mont. Si fasin ogni cuatri agns intun Paîs simpri diferent, e i atletis plui brâfs si sfidin par vinci medaiis di aur, di arint e di bronç. Tra i sports praticâts a son la corse, il nadâ, la gjinastiche, la bale tal zei, il salt adalt, il tenis, il tîr cul arc e tancj altris. Lis Olimpiadis a àn une storie che e va cetant indaûr tal timp e che e tache cui zûcs che si fasevin ogni cuatri agns inte Grecie antighe, inte citât di Olimpia. In chê volte a podevin partecipâ dome i oms, citadins grêcs libars: no i forescj ni lis feminis, che anzit chês no podevin nancje assisti aes competizions. Intant dai zûcs, in dute la Grecie si sospindevin lis vueris: cheste tregue si clamave “Tregue Olimpiche” e e permeteve a dut il mont grêc di partecipâ.

Intal 1896, il baron francês Pierre de Coubertin al à fondât lis Olimpiadis modernis: la sô idee e jere che il sport al fos un mieç par svicinâ i popui e par impedî lis vueris. E je sô la frase famose "l’impuartant nol è vinci ma partecipâ": di fat, lis Olimpiadis modernis no àn di jessi dome une ocasion par competi a nivel sportîf ma ancje une maniere par promovi i valôrs che a varessin di unî dut il mont, o ben il rispiet dal aversari e des regulis, la amicizie tra i popui, la lealtât e la coretece, l’impegn intal dâ il massim e la solidarietât sportive.

(Test gjavât fûr, adatât e voltât de pagjine web: <https://www.italianolinguadue.it/content/download/letture_valori_delle_olimpiadi.pdf>)

|  |  |
| --- | --- |
| Comprension scrite | **Nivel** **B** |

**Domandis**

1. Lis Olimpiadis modernis si fasin

a) ogni cuatri agns

b) ogni cinc agns

c) nol è un calendari fis

2. Cuâi di chescj sports no fasino part des Olimpiadis modernis?

a) gjinastiche, tenis, nadâ

b) baseball, arts marziâls e polo

c) corse, bale tal zei, tîr cul arc

3. Lis Olimpiadis antighis si fasevin

a) te citât di Tessaloniche

b) in chê che vuê e je la Macedonie

c) in Grecie

4. Aes Olimpiadis antighis a podevin partecipâ

a) dome i citadins grêcs libars masclis

b) ducj i citadins grêcs libars, sedi oms che feminis

c) i citadins grêcs libars e i forescj

5. Intant dai zûc, te Grecie antighe

a) si fasevin grandis fiestis in dutis lis citâts plui grandis

b) si sospindevin lis penis ai condanâts

c) no si fasevin vueris

|  |  |
| --- | --- |
| Comprension scrite | **Nivel** **B** |

6. In ce an sono stadis fondadis lis Olimpiadis modernis?

a) tal 1900

b) tal 1896

c) tal 1914

7. Il lôr fondadôr, il francês Pierre de Coubertin, al jere

a) un nobil

b) un miedi

c) un atlete

8. Lis Olimpiadis a àn di promovi il valôr

a) de competizion

b) dal rispiet des regulis

c) dal contrast, ma cence violence

|  |  |
| --- | --- |
| Comprension scrite | **Nivel** **B** |

**2. Lei il test e segne par ogni spazi vueit la opzion corete.**

**Prodots tipics o gnove mangjative?**

La fieste e jere \_\_1\_\_ de scuete, che prodot tipic furlan plui di chest \_\_2\_\_ si pues. Ma intant, i organizadôrs \_\_3\_\_ pensât ben di doprâ la ocasion par un incuintri di esperts par fevelâ di alimentazion naturâl e di gnove alimentazion, \_\_4\_\_ di prodots tipics che a son di tutelâ, e di prodots gnûfs di scree, come la \_\_5\_\_ sintetiche e i insets, che ben plancuç a stan rivant ancje chenti di \_\_6\_\_. Il confront al è stât fat cul jutori di \_\_7\_\_ esperts, che ognidun di lôr al à dit la \_\_8\_\_, sclarint i gnûfs senaris che o \_\_9\_\_ denant e la dibisugne di une informazion corete. I professôrs de Facoltât di Agrarie de Universitât dal Friûl a son intervignûts fevelant di cemût che al \_\_10\_\_ cambiâ il nestri “gustâ”, cuant che a rivaran no dome i aliments sintetics, ma ancje \_\_11\_\_ e cavaletis, e lis gnovis farinis.

(Cjolt e adatât da *La Vita Cattolica* dai 30 di Avrîl dal 2024)

1. a) che b) chê c) chee
2. a) no b) nol c) non
3. a) a àn b) a an c) e àn
4. a) cundut b) no cate c) o ben
5. a) cjâr b) cjar c) çar
6. a) nô b) no c) nou
7. a) cualchi b) tantis c) tancj
8. a) sô b) so c) sò
9. a) vevis b) varan c) vin
10. a) podeve b) podarès c) podares
11. a) grîs b) griis c) grilis

|  |  |
| --- | --- |
| Comprension scrite | **Nivel** **B** |

**3. Lei i tescj chi sot (1. – 7.), dulà che 7 personis diferentis a contin di ce che a viodin di solit par television. Po, lei lis 10 descrizions (a. – l.) che a son strucs di programs televisîfs. Coleghe ognidun dai 7 tescj cul struc just (ten a ments che a son 3 strucs che no si àn di colegâ).**

1. Mi plasin une vore lis telenovelas che a van in onde tal dopomisdì, cuant che o ai finît di gustâ. Ancje se plui di cualchidun al dîs che al è timp pierdût, lis cjali istès parcè che mi rilassin.
2. Se o impii la television, lu fâs dome par cjalâ programs di divulgazion sientifiche. Mi plasin massime chei che a fevelin dal spazi e dal univiers.
3. Di cuant che e je nassude mê fie, no ai cuasi plui timp di sentâmi denant dal televisôr. O rivi a fâlu dome cuant che i doi la mirinde e o cjali i cartons animâts cun jê.
4. O vuei fâ capî ai miei arlêfs des scuelis superiôrs cetant impuartant che al è vê cussience des cuistions ambientâls. O cîr di fâur disvilupâ cheste sensibilitât cjalant cun lôr programs sul argoment.
5. Mi plâs misurâ lis mês cognossincis e in plui o soi une persone avonde competitive: par chest, o stoi dispès daûr dai zûcs a premis, sedi chei par television che chei su internet, dulà che al è plui facil rivâ a partecipâ.
6. O soi apassionât di imersions e di animâi e par chest motîf no mi piert mai i documentaris che a fevelin de faune marine in ducj i siei aspiets.
7. O ai gust di restâ simpri inzornât su ce che al sucêt ator, però no mi contenti di scoltâ dome une opinion: o cjali vulintîr i programs là che si discut e si dibat frontant i argoments di ponts di viste diferents.

|  |  |
| --- | --- |
| Comprension scrite | **Nivel** **B** |

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *L’empori des maraveis*

Chest program televisîf al disvilupe lis abilitâts manuâls in maniere semplice e divertente. Il presentadôr al mostre ai fruts cemût fâ piçui ogjets e robutis maraveosis cui materiâi che a àn in cjase e che par solit no si doprin o si butin vie.

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *O di ca o di là*

Cheste setemane la trasmission e fevelarà di un element che par tancj studiôs al rapresente il petroli dal tierç mileni: la aghe. Il servizi al larà insot tal analizâ i vantaçs e i disvantaçs de sô privatizazion, ancje graciis al contribût di diviers esperts de materie.

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *Robis di chel altri mont*

Intal prossim episodi, o scuvierzarìn cemût che i elements subatomics a puedin jessi in plui puescj tal stes timp e cemût che dôs parteselis, une di une bande de galassie e une di chê altre, a rivin a scambiâsi informazions in maniere istantanie.

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *Destins incrosâts*

Marie e je rivade a jentrâ di scuindon te aziende dal so ex om. Marc al fevele cun Pauli e i domande di acetâ il fat che Eline e à aromai decidût di metisi cun lui. La aparizion di Bete però, che nissun si spietave, e oblee Marc a rivalutâ dute la situazion.

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *Un mâr di aventuris*

Ute la sirenute si è inacuarte che tancj animâi dal mâr si son inmalâts: la colpe e je di une colonie di bateris. O viodarìn cemût che la protagoniste e il so amì fedêl Franc il granç a rivaran a salvâ i abitants dal ocean, insegnant ai plui piçui a rispietâ l’ambient.

|  |  |
| --- | --- |
| Comprension scrite | **Nivel** **B** |

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *Dret e sclet*

Marc Omandi e i siei ospits us spietin ogni vinars par fevelâ dai temis di atualitât plui impuartants de setemane. Te prossime pontade si fevelarà di sigurece, cu la solite pluralitât di vôs e di opinions. No stait a mancjâ!

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *Reporter 24/7*

Chest program al conte la realtât in maniere fedêl, cuntun lengaç colocuiâl e facil di capî pal spetatôr. La struture e je simpri chê: midiant di un servizi, un gjornalist al presente un unic argoment che al ven analizât di prospetivis diferentis.

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *Ducj cuintri ducj*

In compagnie di Vin Çarastu, un dai presentadôrs plui brilants de television, 6 concorints si sfidaran domande dopo domande par rivâ a meti lis mans sul premi finâl. No stait a pierdi la prossime pontade! Tra i ospits a saran cjantants, personaçs dal spetacul e ancje un mâc cun numars di restâ a bocje vierte!

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *Mission X15*

Tal 2015, une agjenzie spaziâl e discuvierç segns di vite extraterestre tal nestri sisteme solâr. Par podê cjapâ sù campions, e met in orbite un mieç spaziâl e l’ecuipaç al rive a centrâ l’obietîf. Tornant su la Tiere, però, la mission si piert tai boscs dal Canadà. Al è cussì che al tache un dai cines plui premiâts a nivel di efiets speciâi.

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **No** |

1. *Creaturis dai abìs*

Il folp al è une des speciis plui complessis che si puedin cjatâ tai oceans. E no dome, stant che fra ducj i organisims che a son sot aghe, al è ancje chel plui inteligjent. Une inteligjence pardabon particolâr, buine di inmagâ il spetatôr, ma ancje di spaurîlu.

|  |  |
| --- | --- |
| Comprension scrite | **Nivel** **B** |

**SOLUZIONS DAI ESERCIZIS**

**Esercizi 1 Esercizi 2**

|  |  |  |  |  |
| --- | --- | --- | --- | --- |
| 1. | a) |  | 1. | b) |
| 2. | b) |  | 2. | a) |
| 3. | c) |  | 3. | a) |
| 4. | a) |  | 4. | c) |
| 5. | c) |  | 5. | b) |
| 6. | b) |  | 6. | a) |
| 7. | a) |  | 7. | c) |
| 8. | b) |  | 8. | a) |
|  |  |  | 9. | c) |
|  |  |  | 10. | b) |
|  |  |  | 11. | a) |

**Esercizi 3**

|  |  |
| --- | --- |
| 1. | d. |
| 2. | c. |
| 3. | e. |
| 4. | b. |
| 5. | h. |
| 6. | l. |
| 7. | f. |